**Anne-Sofie West, centralfag i Tysk**

Sprogtalentforløbet i latin byder på et godt, intensivt arbejdsmiljø, med rig mulighed for at opnå et godt kendskab til de latinske tekster og deres kontekster. Eftersom det er et relativt småt hold, har underviseren mulighed for at ramme et niveau passende til samtlige deltagere og samtidig at formidle på en måde, så alle for et maksimalt udbytte af undervisningen. Sprogtalentforløbet i latin giver de studerende en fundamental viden i den grammatik, der har været med til at forme de sprog, vi typisk bruger i dag. På den måde har jeg kunne benytte mig af den viden sprogtalentforløbet har givet mig i mine andre sprogfag; tysk og engelsk. Jeg kan varmt anbefale forløbet til andre sproginteresserede studerende.